
AL

Vă înaintăm, alăturat, RAPORTUL asupra Propunerii legislative privind stabilirea competenţei de investigare a infracţiunilor săvârşite de judecători şi procurori ,  trimisă cu adresa nr. Pl- x 193 din 14 aprilie 2026 și înregistrată cu nr. 7c-13/379 din 15 aprilie 2026. 
     În raport cu obiectul şi conţinutul său, propunerea legislativă face parte din categoria legilor organice.
                                                 PREŞEDINTE,
                                          prof. univ. dr. Liviu – Bogdan CIUCĂ

RAPORT

asupra 
Propunerii legislative privind stabilirea competenţei de investigare a infracţiunilor săvârşite de judecători şi procurori

În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere, în fond, cu Propunerea legislativă privind stabilirea competenţei de investigare a infracţiunilor săvârşite de judecători şi procurori, trimisă cu adresa nr. Pl-x 193 din 14 aprilie 2026 și înregistrată cu nr. 7c-13/379 din 15 aprilie 2026. 
Potrivit prevederilor art. 75 din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, republicat, cu modificările ulterioare, Camera  Deputaţilor este  primă Cameră sesizată.
Consiliul Legislativ a avizat negativ propunerea legislativă prin avizul nr. 337/06.04.2026.
Consiliul Superior al Magistraturii a transmis un aviz negativ prin Hotărârea nr. 65 din 16 aprilie 2026.
Consiliul Economic și Social a transmis un aviz favorabil cu  nr.2129/25.03.2026.
Comisia pentru drepturile omului, culte și problemele minorităților naționale a avizat negativ propunerea legislativă prin avizul  7c-6/351/29 aprilie 2026.
Guvernul României a transmis un punct de vedere prin care nu susține adoptarea propunerii legislative (nr.8299/06.07.2026).


Propunerea legislativă are ca obiect de reglementare stabilirea competenţei de a efectua urmărirea penală în cazul infracţiunilor săvârşite de judecători şi procurori, preconizându-se abrogarea dispoziţiilor în materie cuprinse în Legea nr.49/2022 privind desfiinţarea Secţiei pentru investigarea infracţiunilor din justiţie, precum şi pentru modificarea Legii nr.135/2010 privind Codul de procedură penală.
În conformitate cu prevederile art. 62 din Regulamentul Camerei Deputaţilor, republicat, cu modificările ulterioare, membrii Comisiei au examinat propunerea legislativă în şedinţa din 28 august 2026. 


La dezbateri, membrii Comisiei juridice, de disciplină şi imunităţi au fost prezenţi conform listei de prezenţă.

În urma dezbaterilor, membrii Comisiei juridice, de disciplină şi imunităţi au hotărât, cu majoritate de voturi, să supună plenului Camerei Deputaţilor respingerea Propunerii legislative privind stabilirea competenţei de investigare a infracţiunilor săvârşite de judecători şi procurori.
În raport cu obiectul şi conţinutul reglementării, propunerea legislativă face parte din categoria legilor organice.
                      PREŞEDINTE,                                                             SECRETAR,

   prof. univ. dr. Liviu – Bogdan CIUCĂ                                Petre - Emanoil NEAGU
Consilier parlamentar, Paul Şerban

